钦定古今图书集成/明伦汇编/氏族典/第478卷 > 《廖用贤尚友录》 > 万庚
## 钦定古今图书集成/明伦汇编/氏族典/第478卷 > 《廖用贤尚友录》 > 万庚

按《万姓统谱》，“庚字汝金，乐清人。善词赋。太学兴，首中
优选。绍兴甲戌，上舍擢第，授缙云尉，以忧不赴，再调
全州教授。清湘士子稀少，初至郡，丐增廪给以养士。
郡将异其才，俾兼摄幕职。为文雄深雅健，追配韩柳，
湖南诸郡碑碣必属庚撰述，秩满改洪州录参。虞允
文入相，王十朋自泉南贻书荐之，谓庚为上舍第一”，
乞加职擢，足以劝恬退，抑浮竞。《虞得书》议除学官，名
未上，卒。终从政郎。